<classify> ALIYEKUWA Mwandishi wa Habari wa gazeti hili akiandikia mkoani Tanga, Anna Makange pichani ametunukiwa cheti cha mhitimu bora wa mwaka 20172018 wa Chuo Kikuu Huria Tanzania OUT kati ya wahitimu wote katika fani ya Shahada ya Sanaa katika Mawasiliano ya Umma.Makange alitunukiwa cheti hicho katika Mahafali ya 35 ya chuo hicho, tawi la Tanga ambako kituo hicho cha Tanga kulikuwa na jumla ya wahitimu 104.Makange ambaye kwa sasa ni Ofisa Uhusiano Msaidizi katika Mamlaka ya Maji Safi na Usafi wa Mazingira jijini Tanga Tanga Uwasa, amesema alisoma OUT Kituo cha Tanga kwa muda wa miaka sita kwa msaada wa Kampuni ya Magazeti ya Serikali TSN inayochapisha HabariLeo, Daily News na SpotiLeo.Mimi ni mwandishi wa habari kwa taaluma, nilianza kusoma OUT Kituo cha Tanga kwa kuanza kozi ya msingi kisha kujiunga na Shahada ya Kwanza ya Sanaa katika Mawasiliano ya Umma kwa kutumia fedha nilizokuwa nalipwa kutokana na kutuma habari kwenye gazeti la HabariLeo, alisema na kuongeza:Hata katika utafiti wangu nilikuwa naandika makala juu ya masuala ya changamoto za wafanyakazi na jinsi gazeti la HabariLeo lilivyokuwa likisaidia wafanyakazi wa umma, makala ambazo ziliniongezea alama katika masomo yangu.Mkurugenzi wa Chuo Kikuu Huria Kituo cha Tanga, Rahma Msofe amesema Makange ambaye alikuwa mwanafunzi pekee wa Shahada ya Sanaa katika Mawasiliano ya Umma katika kituo hicho, amekuwa mhitimu bora wa OUT Tanzania nzima.Msofe alisema katika masomo 17 katika fani hiyo, ameibuka kuwa na wastani wa daraja A kwenye masomo 12.Kwa sasa Makange amejiunga tena OUT akichukua Shahada ya Uzamili katika Mawasiliano ya Umma.  <topic>: KITAIFA 